"لانسیت پلانيتری هلث"  طرفیندن درج ائدیلن مقاله‌ده 2000-2009-جو ایللر آراسیندا آوروپانین 30 اؤلکه‌سی‌نین 854 شهرینده حدیندن آرتیق ایستی و یا سویوق‌دان اؤلوم نیسبت‌لری آراشدیریلیب
فرانسانین پایتاختی پاریس آوروپادا حدیندن آرتیق ایستی‌لر سببیندن ان چوخ قوجا اؤلومونون اولدوغو شهر ساییلیب.
" لانسیت پلانيتری هلث" طرفیندن درج ائدیلن مقاله‌ده 2000-2009-جو ایللر آراسیندا آوروپانین 30 اؤلکه‌سی‌نین 854 شهرینده حدین‌دن آرتیق ایستی و یا سویوق‌دان اؤلوم نیسبت‌لری آراشدیریلیب.
آراشدیرمایا گؤره، آوروپادا ایلده 203 مین 620 نفر سویوق‌دان، 20 مین 173 نفر ایسه ایستی‌دن اؤلور.
یاش آرتدیقجا ایستی هاوایا قارشی حساس‌لیق آرتسا دا، پاریس آوروپادا حدیندن آرتیق ایستی‌لر سببیله اؤلوم نیسبتی‌نین ان یوکسک اولدوغو شهر ساییلیب.
قئید ائدک کی، دونیا ساغلیق تشکیلاتی 2022-جی ایلده آوروپادا ایستی هاوا ایله علاقه‌دار تخمینن 15 مین آدامین حیاتینی ایتیردیگینی بیلدیریب.
